Nog ŉ leerder verdrink by skool | Maroela Media
Panyaza Lesufi, LUR vir onderwys, tydens ‘n mediakonfernsie Vrydag. (Foto: Verskaf)
ŉ Gr. 7-leerder aan die Laerskool Bekker in Magaliesburg is Woensdag dood gevind in die skoolkoshuis se swembad.
Volgens ŉ verklaring deur die Gautengse departement van onderwys, is Keamogetswe Shaun Seboko (13) se liggaam 16:00 gevind.
Maroela Media het die afgelope week berig oor die 13-jarige Enock van Parktown Boys’ High wie se liggaam tydens ŉ skoolkamp in ŉ rivier gevind is.
“Die LUR van onderwys is baie hartseer om van nóg ŉ verdrinking te hoor. Weereens is dit jammer dat ons eers Vrydag van die insident uitgevind het, twee dae nadat dit gebeur het.”
Steve Mabona, departementele woordvoerder, sê volgens inligting tot die departement se beskikking het die polisie die skool besoek en is hulle besig met ŉ ondersoek na die gebeure wat tot die verdrinking gelei het.
“Ons is ingelig dat die skool se sielkundiges leerders Woensdag tot laat in die nag berading gegee het en onderwysers is ook Donderdag bygestaan.”
Panyaza Lesufi, LUR vir basiese onderwys, het gesê: “Hierdie is ŉ baie slegte week vir ons in die onderwysdepartement. Ons het nie woorde om hierdie families te troos wat hul kinders in ons sorg gelaat het nie. Weet dat julle in ons gebede is.”
In ŉ afsonderlike voorval is ŉ leerder van Noordwes gister by die skool met ŉ mes doodgesteek.
Katlego Gristiph, ŉ gr. 9-leerder aan Kopanelo Secondary School, is na bewering Vrydagoggend voor skool met ŉ mes in die bors gesteek toe hy van die skoolbus afgeklim het. Die verdagte is glo ŉ meisie wat nie in dieselfde skool is nie.
“Sy het na die voorval weggehardloop, maar is later in hegtenis geneem,” het Elias Malindi, woordvoerder van die Noordwes se departement van onderwys, gesê. Die motief vir die aanval is nog onbekend.
Gauteng departement van onderwys verdrinking
Word daar risiko bepalings gedoen by skole? Health en Safety? Word leerders geassesseer of hulle wel kan swem?
Hoop nie dit maak nou dat ander leerders nie meer die swembad mag gebruik nie , die hitte is darem erg
Anelize, jy WEET dit werk nie so nie………Mense word geskiet, vat weg AL die vuurwapens, mense verdrink, gooi toe AL die swembaddens….Dis die logika in Afrika.
Dit is dan n vereiste dat n kind moet kan swem as hy graad een toe wil gaan! Ouers moet verantwoordelik wees en seker maak hul kinders leer swem voor sesjarige ouderdom. Onderwysers probeer kinders se skoolervaring interessant maak met uitstappies waar kinders in die natuur kom , anders sal sommige van hulle nooit die plesier ervaar wat die buitelewe bied nie.
Of kind kan swem het niks met saak te make.
Ek het jare gelede (middel tagtigs) in Langkloof gewoon. Daar was seun wat op plaas grootgeword het. Daar was nie plaasdam wat hy nie kon deurswem. In gr 8 het hy LO onderwyser gehelp om ander kinders te leer swem. Sy lyk is eendag op bodem van swembad aangetref.